Neuhausen auf den Fildern
Nuihausa (['nuıhousɐ], amdlich Neuhausen auf den Fildern) isch a Gmaende em Landgraes Essleng en Bada-Wirttabärg ond ghaerd dåmid zom Ballongsraom "Middlorer Näggor". Frijor håd-mor gelägendlich ao schärzhafd "Kaddolisch-Nuihausa" gsaed, em Ondorschid zom andora Nuihausa, "Häfnor-Nuihausa" em Åechdaal, ao em Graes Essleng gläaga. Nuihausa isch nåch-m Zwåeda Wäldgriag wia älle Flägga uff dor Fildor sdarg gwaggsa ond håd schon lengor mae wia 10.000 Aewohnor.

Geografi 
Nuihausa leid ogfär 15 Kilometer sidesdlich vo dor Sdaddmidde vo Stuagert uf dor Haochfleche vo dor Fildor. Nåchborgmaendena send Oschtfildora em Norda, Denggadårf em Nordosda, Ondorẽseng em Sidosda, Wolfschluaga em Sida ond Fildorsdadd em Wäschda (älle Landgraes Essleng).

D Gmarkong setzt sich zsẽma aus 26,4 % Landwirtschaftsfleche, 10,7 % Wald, 15 % Sidlongsfleche ond 0,6 % sonschdichor Fleche.

Nuihausa leid diräggd an dor Audobã A8 Sduagord - Ulm ond håd on åegena Audobããschluss. Blos weniche Kilomedor wäsdlich vo Nuihausa isch dor Landesflughafa Sduagord zom fenda. En de näggsde Jår soll d S-Bå vo Fildorsdadd bis Nuihausa vorlengored wärda. So leid dor Flägga außorordendlich vorkehrsgensdich. Uff dor andore Seid isch-or deswäaga ao zemmlich sdarg mid Lärmemmissiona belasded.

Gmaendeglidorong 
Nuihouse isch a gschlossenor Flägga ohne weidore Ordsdåel.

Gschiicht 
Nuihausa isch zom aersda Mål em Jår 1153 erwehnd wårda. Näaba Wärnao isch Nuihausa dor oenziche weidore Flägga em heidicha Landgraes Essleng, där må d Reformazio edd midgmachd håd.

Vorwaldong 
Nuihausa isch ganz sälbsdendich ond ghaerd zo koenora Verwaldongsgmaenschafd.

Birgermåeschdor isch dr Ingo Hacker.

Wahla 
Ergäbnis vo de Landdagswahla seid 2006: 

1 2006: WASG, seid 2011: Die Linke

Dialäggd 
Dor Dialäggd vo Nuihausa ghaerd zom Zentralschwäbischa.

Weblink 

 www.neuhausen-fildern.de

Fueßnoda 

Ort (Landkroes Esslenga)